Sekolah Menengah Kebangsaan Kuhara

Sekolah Menengah Kebangsaan Kuhara (atau SMK Kuhara) (disingkatkan sebagai SMKKT) ialah sebuah sekolah menengah kerajaan di Tawau, Sabah. Sekolah ini mengamalkan dwi-sesi persekolahan. Sekolah ini menumpukan terhadap bidang STEM (Sains, Teknologi, Kejuruteraan dan Matematik), bahasa, agama (Islam), kurikulum dan ko-kurikulum.

Masyarakat sekitar (terutama daerah Tawau) menggelar pelajar dari sekolah tersebut sebagai "Kuharian". Sekolah ini juga antara sekolah menengah terbaik di daerah Tawau dan negeri Sabah sehingga mampu membawa ke peringkat kebangsaan.

Sejarah

Penubuhan (1960an)
Sekolah Menengah Kebangsaan Kuhara (SMK Kuhara) telah ditubuhkan pada 16 Januari 1967 oleh Sir George Wyatt. Pada peringkat awal penubuhannya, sekolah ini hanya mempunyai dua orang guru dan seramai lebih 32 orang pelajar yang mengikuti Kelas Peralihan.

Nama “Kuhara” diambil sempena nama seorang usahawan dari Jepun, iaitu Encik Fusanosuke Kuhara, yang telah membuka sebuah ladang getah di sekitar Jalan Kuhara. Namun begitu, pada ketika itu, SMK Kuhara masih belum mempunyai bangunan atau kemudahan sendiri. Oleh itu, proses pengajaran dan pembelajaran terpaksa dijalankan secara menumpang, yang dikenali sebagai “Kelas Terapung”, di beberapa buah sekolah di sekitar daerah Tawau.

Antara sekolah yang terlibat ialah Sekolah Menengah Holy Trinity, Sekolah Menengah Kebangsaan Tawau, Sekolah Rendah Jenis Kebangsaan (Cina) Yuk Chin, dan Sekolah Kebangsaan Kem Kabota.

1970an – 1980an
Selepas sepuluh tahun beroperasi secara sementara, akhirnya pada tahun 1977, SMK Kuhara berjaya berpindah ke bangunan sendiri yang telah siap dibina dan dirasmikan secara rasmi pada 27 September 1977. Bangunan tersebut terletak di Jalan Kuhara (S) dan diakses melalui pintu pagar di Jalan Morrell, yang kekal digunakan sehingga ke hari ini.

Pada ketika itu, jumlah pelajar di SMK Kuhara masih kurang daripada 600 orang. Namun, jumlah tersebut meningkat dengan pesat sehingga mencecah hampir 2,000 orang pelajar pada tahun 1987. Dalam tempoh dua dekad sejak penubuhannya, SMK Kuhara telah berkembang menjadi sebuah sekolah yang terkenal di daerah Tawau, bukan sahaja dari aspek pencapaian akademik, malah turut menyerlah dalam bidang kokurikulum serta pembentukan sahsiah pelajar.

 Penjenamaan (1990an) 
Pada tahun 1990an, pihak sekolah telah mengambil inisiatif untuk menjenamakan semula identiti korporat SMK Kuhara ke arah yang lebih moden dan bersemangat. Penjenamaan semula ini melibatkan tiga perubahan utama yang masih dikekalkan sehingga ke hari ini, iaitu penukaran logo sekolah kepada rekaan yang lebih segar dan simbolik tanpa mengubah warna asalnya, penggantian moto sekolah kepada ungkapan yang lebih dinamik dan berdaya saing, serta pengenalan lagu sekolah baharu berjudul “Dinamik Progresif” ciptaan Hairil Anuar Amirusin bagi menggantikan lagu sekolah lama, “Jasa dan Bakti”.

Kesemua perubahan ini dilaksanakan bertujuan untuk menyuntik semangat baharu dalam kalangan warga SMK Kuhara, sekali gus membentuk identiti sekolah sebagai sebuah institusi yang progresif, berpandangan jauh dan sentiasa bersedia menghadapi cabaran zaman.

 Sekarang (2000an - kini) 
Kini, pada tahun 2025, SMK Kuhara telah menjangkau usia 58 Tahun. Sekolah ini terus menjadi antara institusi pendidikan menengah paling terkenal di Tawau dan seluruh negeri Sabah. Sehingga Mac 2025, jumlah keseluruhan pelajar ialah seramai 2,041 orang, yabg merangkumi pelajar aliran Perdana dan Program Pendidikan Khas Integrasi (PPKI). Proses Pengajaran Dan Pembelajaran (PDP) dilaksanakan di 54 buah bilik darjah, iaitu 45 buah bilik untuk aliran Perdana dan 9 buah bilik di satu blok untuk pelajar PPKI.

Dari segi tenaga kerja, sekolah ini kini mempunyai seramai 153 orang staf keseluruhan yang merangkumi 131 orang guru dan 22 orang Anggota Kumpulan Pelaksana (AKP). Kesepaduan antara guru, staf dan pentadbir memainkan peranan penting dalam memacukan kecemerlangan sekolah dari tahun ke tahun.

Dengan segala pencapaian ini, SMK Kuhara terus tetap berdiri megah sebagai sebuah Sekolah Menengah Kebangsaan yang progresif dan berprestasi tinggi serta menjadi kebanggaan komuniti setempa. Sekolah ini bukan sahaja menjadi pusat ilmu semata-mata malah turut melahirkan generasi pelajar yang berakhlak, berkepimpinan dan mampu memberikan sumbangan yang cukup bermakna kepada bangsa dan negara.

 Profil Sekolah 

 Visi sekolah 
Pendidikan Berkualiti Insan Terdidik Negara Sejahtera 

 Misi sekolah 
Melestarikan Sistem Pendidikan Berkualiti Untuk Membangunkan Potensi Individu Bagi Memenuhi Aspirasi Negara

 Moto sekolah 
Dinamik Progresif 

 Piagam Pelanggan 
• Bersikap dinamik progresif dalam menyalurkan ilmu pengetahuan dan mendidik para pelajar agar mengamalkan budaya kecemerlangan dalam bidang akademik dan kokurikulum sekaligus menjadi model insan yang berguna kepada bangsa dan negara tanpa mengabaikan tuntutan agama. 

• Mengamalkan dasar kepimpinan melalui teladan dan berintegriti dengan menonjolkan keterampilan akhlak yang mulia, jati diri yang kukuh, berdaya saing dan berilmu serta memelihara profesion keguruan. 

• Mewujudkan persekitaran yang kondusif dan selamat serta melahirkan masyarakat penyayang dalam kalangan warga Kuhara.  

• Sentiasa berusaha dan bekerjasama dalam menangani masalah pelajar melalui amalan permuafakatan bersama ibu bapa.  

• Sentiasa memelihara kepercayaan pihak ibu bapa kepada sekolah dengan merahsiakan segala maklumat peribadi pelajar secara jujur dan amanah.  

• Sentiasa bersikap mesra dan berhemah untuk menjalinkan ukhuwah yang erat antara guru, ibu bapa dan masyarakat sekaligus memperkukuhkan perpaduan kaum.

 Slogan Sekolah 
Cemerlang Berterampilan

 Battle Cry 
"Be the best, support the rest... Kuhara Cares"

 Barisan pentadbir 
Pentadbir sekolah

 Jawatan NamaPengetuaMokhtar Hj. Abdul RashidPenolong Kanan PentadbiranPojojongi BachoPenolong Kanan PetangDr. Abdullah KadirTimbalan Penolong Kanan PetangDharmawi DharhamPenolong Kanan Hal Ehwal Murid  Endang Suprihatin Samiyono Penolong Kanan Kokurikulum Ahmad Shafie AmariPenolong Kanan Pendidikan KhasLoydramdan MandoKetua Pembantu Tadbir Rahayu Mohammad 

Persatuan Ibu Bapa dan Guru

 Jawatan NamaYang di-Pertua PIBGMustafah MappalappangNaib Yang di-Pertua PIBGRoselin Shah Mohd. Akbar

Ketua-ketua Bidang

 Ketua Bidang...  Nama... BahasaLatifah Sani... Sains dan Matematik (STEM) Herlina Sulaiman ... Kemanusiaan  Faridah Japar... Teknik dan Vokasional (TVET)  Sitti Marhamah Marwing

 Lagu Sekolah 

 Lagu "Jasa dan Bakti" (sehingga akhir 1990an) 

 Lagu "Dinamik Progresif" ciptaan Hairil Anuar Amirusin (akhir 1990an - 2024 versi asal, 2025 - kini versi penyusunan semula) 

 Kemudahan tersedia & Direktori 

Bangunan Akademik
 Nama Bangunan Fungsi/KegunaanAras/Tingkat Blok Al-Ghazali  Bilik Guru 
 Pejabat Penolong Kanan Hal Ehwal Murid & Sesi Petang
 Tandas Staf1 Pusat Akses
 Bilik Tayangan
 Bilik Pelupusan
 Bilik Mesyuarat Seri Perdana2 Galeri Sejarah
 Bilik Frog VLC3 Blok Al-KindiBilik Guru 
Bilik Bimbingan dan Kaunseling 1
Makmal Kimia1 Kelas Akademik Tingkatan 2/3
 Bilik Pengurusan Sekolah
 Bilik Masakan2 Kelas Akademik Tingkatan 2/33 Blok Reka Bentuk dan Teknologi  Bengkel RBTHanya Aras 1 Sahaja Blok Al-Farabi Kelas Akademik Tingkatan 1 dan Tingkatan 2/3
Koperasi Sekolah
Bilik Cetakan
Tandas Murid
Studio Seni Visual 11 Kelas Akademik Tingkatan 1 2 Kelas Akademik Tingkatan 1
 Stor Meja dan kerusi murid3 Blok Ibnu Sina Studio Seni Visual 2
Bengkel Reka Cipta
Bengkel Pertanian 1 Kelas Akademik Tingkatan 4
 Makmal Sains Teras 3 & 42 Kelas Akademik Tingkatan 43 Blok STEMMakmal Biologi 1 Makmal Sains Teras 1 & 22 Makmal Fizik3 Blok Menengah AtasBilik Guru 
Tandas Staf/Calon SPM1 Kelas Akademik Tingkatan 52 Kelas Akademik Tingkatan 4
 Kelas Akademik Tingkatan 53 Kelas Akademik Tingkatan 44 Blok Pentadbiran Pejabat Pentadbiran
Bilik Ketua Bidang
Tandas Staf1 Bilik Mesyuarat Seri Gemilang
 Bilik Bimbingan dan Kaunseling 2
 Bilik Kesihatan Pergigian2 Pusat Sumber Sekolah (PustaRa)
 Studio KuharaTV
 Bilik Tayangan 23

Bangunan Pendidikan Khas
 Nama Bangunan  Fungsi/Kegunaan  Blok Pendidikan Khas Kelas Pendidikan Khas
Bilik Guru & Pentadbiran Pendidikan Khas
Bilik Masakan
Tandas Murid Kurang Upaya & Guru

Bangunan Asrama Seri Bitara
 Nama Bangunan  Fungsi/Kegunaan  Blok Aspura C Asrama Lelaki Blok Aspura DBilik Ketua Panitia Bahasa Cina
Bilik Skim Pinjaman Buku Teks (SPBT)
Makmal Sains Sukan (juga Gim) Blok Aspuri Asrama Perempuan 

Lain-lain
Dewan Al-Farabi (Dewan Utama)
Dewan Seri Bitara (Dewan Makan Asrama dan Dewan Mini)
Surau Al-Furqan
Perumahan Guru (Rumah sesebuah & Flat)
2 bangunan perumahan Anggota Kumpulan Pelaksana (AKP)
Makmal Sains Komputer 
Kantin
Padang
Gelanggang Bola Keranjang
Pusat Lestari Alam Sekitar (PLAS) sekolah 

Pencapaian

 Tahun  Pencapaian  1996  Johan Sekolah Harapan Negara 2007  Anugerah Sekolah Cemerlang 2009  Anugerah Utama Sekolah Rakan Alam Sekitar (Serasi) (Kategori sekolah menengah)2010 2011  Johan Anugerah Sekolah Rakan Alam Sekitar (Serasi) (Kategori Wira Serasi)2012 2017  Tempat ke-3 Anugerah 3K (Peringkat Kebangsaan)

Galeri

Pautan luar
Laman Web Rasmi SMK Kuhara - portal rasmi SMK Kuhara Tawau. 
Facebook Rasmi SMK Kuhara (Lama) 
Facebook Rasmi SMK Kuhara (Baharu) 
Instagram Kuhara TV 
Facebook Kuhara TV 
 Forum SMK Kuhara - sebuah papan mesej
 Laman Web Rasmi SMK Kuhara (Lama) - tapak web sekolah di Geocities
 Laman Web Rasmi SMK Kuhara (lama) - menggunakan Blogspot 
 Sekolah Menengah Kebangsaan Kuhara di eTawau.com

 Lihat lagi 
 Sekolah Menengah Kebangsaan Kabota, cawangan SMK Kuhara di Jalan Timur, Tawau, Sabah 

 Petikan 
Kuhara
Kuhara